Lav et referat af nedenstående tekst:

Tekst:
Her kun tre uger efter den altødelæggende brand på Svinkløv Badehotel savner de andre hoteller og kursuscentre i Slettestrand deres kollega. Det kendte hotel var nemlig med til at sætte hele området på Danmarkskortet, og det gav omsætning som ringe i vandet. Det fortæller Dorte Lukassen, der er hotelchef på Rønnes Hotel i Slettestrand. - Det var jo nok et andet publikum de tiltrak ude på badehotellet, men det var samtidigt et fyrtårn, som vi også kunne få glæde af, siger Dorte Lukassen. Chefen på Sanden Bjerggaard Hotel og kursuscenter Søren Grøn er enig. - Der har været mange flere kendte og måske velhavende gæster ude hos dem, men så har vi også oplevet, at vi har haft en del boende her, som gerne ville have oplevelsen at komme derud at spise, siger han. Dorte Lukassen og Søren Grøn ser gerne, at det gamle badehotel kommer hurtigt på benene igen. - Vi håber på et nyt Svinkløv Badehotel og ser frem til at det kommer igen. Det har stor værdi også for os, fordi de har reklameret for området og også givet plads til os, siger de to hotelværter fra Slettestrand. I aften sætter TV2 Nord fokus på retorikken, der har været i debatten i kølvandet på hotelbranden.

Referat:
Svinkløv Badehotel var måske Jammerbugtens største turistmagnet, men stedet var mest for de velbjærgede få – de lokale så i højere grad på.